stanford-oval/wikipedia huggingface dataset:
גשם של פלאפל
הפקה > סיפור ותסריט

לאחר שנה של עבודה על התסריט, לורד ומילר פוטרו עקב בעיות בעלילה והוחלפו בכותבים חדשים, שגם הם פוטרו לאחר שנה. לורד ומילר נשכרו מחדש בשנת 2006. הם כתבו מחדש את התסריט לחלוטין, הפעם עם תרומה יצירתית מצד הצוות שלהם. בטיוטה החדשה, הדמות הראשית הייתה מדען כושל שרצה להוכיח את עצמו בפני כולם. הם כמעט פוטרו שוב לאחר שאיימי פסקל, אז ראשת אולפני סוני, ביקרה את הסרט על חוסר בסיפור מוצק. למרות שהסרט הצליח בצד הקומי בשלב האנימטיק, איימי ציינה את היעדרתו של הקשר המרכזי בסיפור ככישלון נרטיבי. מכיוון שלא יכלו ליצור דמויות וסביבות חדשות כדי להתאים לדרישות העלילתיות החדשות, הם קידמו את דמות ניצב חנות הדיג לתפקיד אביו של הגיבור, ובכך יצרו את הקשר שאיימי ביקשה. הניסיון של לורד ומילר בעבודה על הסרט לימד אותם שני לקחים חשובים: כוחו של שיתוף פעולה יצירתי וחשיבותו של רגש בסיפור.
הפקה > ליהוק

ב-18 בספטמבר 2008, וראייטי הודיע כי ביל היידר ואנה פריס לוהקו לדבב את שתי הדמויות הראשיות, כשג'יימס קאן, ברוס קמפבל, מיסטר טי ואנדי סמברג מצטרפים גם הם לצוות המדבבים.
הפקה > הנפשה

גשם של פלאפל הוא הסרט השני לאחר "מפלצת של בית" שנעשה באמצעות תוכנת הדמיה להנפשה. ג'סטין ק. תומפסון שימש כמעצב הפקה.
הפצה

הסרט הוקרן בבכורה ב-12 בספטמבר 2009, כאירוע הפתיחה המרכזי של תצוגת תיאטרון מאן וילג' בלוס אנג'לס, קליפורניה. הסרט יצא להקרנות בכל רחבי העולם ב-18 בספטמבר 2009, יחד עם גרסה מחודשת דיגיטלית להקרנה בבתי קולנוע של IMAX 3D.
הפצה > מדיה ביתית

הסרט יצא לאור ב-5 בינואר 2010 על DVD, דיסק בלו ריי ועל וידאו על פי דרישה בארצות הברית ובקנדה. גרסת בלו-ריי בתלת-מימד יצאה ב-22 ביוני 2010. זו הייתה גרסת הבלו ריי בתלת-מימד הראשונה שנמכרה באופן עצמאי בארצות הברית. הסרט צולם בפורמט מסך רחב ביחס של 2.40:1. רוב ההוצאות כוללות שני דיסקים, כאשר הסרט מוצג ביחס מסך של 1.78:1 או 2.40:1.
באפריל 2021, חברת סוני חתמה על הסכם עם דיסני שהעניקה לה גישה לתכנים הישנים שלהם, כולל "גשם של פלאפל" ו"גשם של פלאפל 2" והמשכו, לצפייה בשירותי הסטרימינג דיסני+ והולו, ולהקרנה בערוצי הטלוויזיה הליניאריים של דיסני. הגישה של דיסני לתכנים של סוני התאפשרה לאחר תקופת הזמינות שלהם גם בנטפליקס.
פרסים

| פרס | קטגוריה | מועמדות | תוצאות |
| --- | --- | --- | --- |
| פרס אנני | אפקטים | תום קלויסקנס | מועמדות |
| פרס אנני | הסרט המונפש הטוב ביותר | - | מועמדות |
| פרס אנני | הפקה הכי טובה | פיל לורד וכריסטופר מילר | מועמדות |
| פרס אנני | כתיבה הכי טוב | פיל לורד וכריסטופר מילר | מועמדות |
| פרס איגוד מבקרי הקולנוע האמריקאי | הסרט המונפש הטוב ביותר | - | מועמדות |
| פרס גלובוס הזהב | הסרט המונפש הטוב ביותר | - | מועמדות |
| פרס סטלייט | הסרט המונפש הטוב ביותר | - | מועמדות |
רמי חליס

רחמים חליס (נולד ב-21 ביוני 1982) הוא כדורגלן עבר ישראלי, ששיחק בעמדת המגן.
קריירה

חליס התחיל את הקריירה שלו במחלקת הנוער של הפועל תל אביב. ב-14 בספטמבר 2002, חליס ערך את הופעת הבכורה שלו בליגת העל, בניצחון 2–3 נגד הפועל פתח תקווה וכעבור 5 ימים, ערך את הופעת הבכורה שלו בזירה האירופית בניצחון 0–2 נגד קרנטן במסגרת גביע אופ"א. בעונתו הראשונה במועדון, חליס רשם 29 הופעות בליגה. ב-20 במרץ 2004, חליס הבקיע את שער הבכורה שלו בקבוצה הבוגרת בתיקו 2-2 נגד הפועל פתח תקווה.
ב-1 בנובמבר 2006, חליס הושאל להפועל אשקלון מהליגה הלאומית. חליס, היה שותף לעלייה ההיסטורית של הקבוצה לגמר גביע המדינה בכדורגל בו הפסידה להפועל תל אביב וחליס עצמו רשם 68 דקות במשחק זה. אך באותה עונה, ירדה אשקלון לליגה הארצית.
ב-25 ביוני 2007, חליס חזר לליגת העל כאשר הושאל למכבי הרצליה. בהרצליה, חליס רשם רק 7 הופעות ובסיום העונה הקבוצה ירדה לליגה הלאומית וחליס עזב את המועדון.
בהמשך הקריירה, חליס שיחק גם במכבי באר שבע, הפועל כפר סבא ומכבי עירוני ג'ת אל-אהלי, עד לפרישתו בקיץ 2011 כאשר הוא בן 29.
לזכותו של חליס, 3 הופעות בנבחרת הצעירה, בהם כבש שער עצמי בהפסד 0–3 לצרפת.
הערות שוליים

↑  תומר גנור ועדי סרדס, רמי חליס חתם במכבי הרצליה, באתר ynet, 25 ביוני 2007
יאיי חורטר

יאיי חורטר (בהולנדית: Jay Gorter; נולד ב-30 במאי 2000 בפורמרנד שבהולנד) הוא כדורגלן הולנדי המשחק בעמדת השוער בקבוצת אייאקס מליגת העל ההולנדית.
קריירת מועדונים

חורטר גדל במחלקות הנוער של FC פורמרנד, אייאקס, AFC, א.ז. אלקמאר וגו אהד איגלס. ב-29 באוקטובר 2019 ערך את הופעת הבכורה שלו בקבוצה הבוגרת של גו אהד איגלס, בניצחון 3-1 על אלמיירה סיטי במסגרת הסיבוב הראשון של הגביע ההולנדי. ב-30 באוגוסט 2020 ערך את הופעת הבכורה שלו בליגת העל ההולנדית, בתיקו 0-0 נגד דורדרכט במסגרת המחזור הראשון בליגה לעונת 2021/2022. בסך הכל ערך 37 הופעות ליגה במדי המועדון.
ב-12 ביוני 2021 חתם חורטר באייאקס מליגת העל ההולנדית. ב-20 בינואר 2022 ערך את הופעת הבכורה שלו במועדון, בניצחון 9-0 על אקסלסיור מאאסלויס במסגרת הגביע ההולנדי. ב-15 במאי ערך את הופעת הבכורה שלו בליגה במדי אייאקס, בתיקו 2-2 נגד ויטסה ארנהם במסגרת המחזור ה-34 לעונת 2021/2022. זו הייתה הופעתו היחידה בעונה זו, בה זכתה אייאקס באליפות הולנד.
תארים

אליפות הולנד (1): 2021/2022
הערות שוליים

↑  Ajax contracteert Jay Gorter באתר הרשמי של אייאקס, 12 ביוני 2021 (בהולנדית)
פרס גלובוס הזהב לשחקנית המשנה הטובה ביותר - סרט קולנוע

| --- | --- |

הזוכה לשנת 2024, זואי סלדנה
 מדינה:  ארצות הברית 
 תקופת הפרס:  1943–הווה (כ־82 שנים)
 המספר הרב ביותר של זכיות:  קארן בלק, רות גורדון, אנג'לה לאנסברי, אגנס מורהד, מריל סטריפ וקייט וינסלט (2)
 המספר הרב ביותר של מועמדויות:  לי גרנט, מורין סטייפלטון ומריל סטריפ (5)
 www.goldenglobes.org
 
פרס גלובוס הזהב לשחקנית המשנה הטובה ביותר - סרט קולנוע (באנגלית: Golden Globe Award for Best Supporting Actress – Motion Picture) הוא פרס גלובוס הזהב הניתן מטעם איגוד העיתונאים הזרים בהוליווד (HFPA) על הופעה יוצאת מן הכלל לשחקנית המשנה הטובה ביותר בסרט דרמה או קומדיה. הפרס נחשב לאחד המנבאים המדויקים ביותר לפרס אוסקר.
כשנוסד הטקס, הקטגוריה הנוכחית נקראה השחקנית הטובה המשנה ביותר בסרט קולנוע. וב-2005, שונה שמה של הקטגוריה לההופעה הטובה ביותר של שחקנית משנה בסרט דרמה.
נכון ל-2011, השחקניות להן המספר הרב ביותר של זכיות בפרס הן קארן בלק, רות גורדון, אנג'לה לאנסברי, אגנס מורהד ומריל סטריפ שכל אחת מהן זכתה פעמיים. מורין סטייפלטון מחזיקה במספר המועמדויות הרב ביותר עם 5 מועמדויות. לי גרנט מחזיקה במספר הפעמים הגבוה ביותר ששחקנית הייתה מועמדת לפרס אך לא זכתה עם 5 מועמדויות.
נכון ל-2011, 53 פעמים זכו שחקניות ממוצא אמריקאי (כולל שחקניות בעלות אזרחות כפולה, כמו לילה סקלה ואן-מרגרט). אחריהן זכו 10 פעמים שחקניות ממוצא בריטי. בסך הכול, רק שחקנית אחת ששיחקה בסרט שאינם דוברי אנגלית הייתה מועמדת לפרס; ולנטינה קורטז בסרט הצרפתי "לילה אמריקאי" (1974).
מתוך 68 השחקניות שזכו בפרס עד היום (מרס 2011), 28 מהן זכו לאחר מכן גם בפרס אוסקר לשחקנית המשנה הטובה ביותר שהוענק באותה שנה. האחרונה מביניהן הייתה מליסה לאו שזכתה ב-2011 על משחקה בסרט "פייטר".
זוכות ומועמדות

הערה: הזוכה מסומנת בתכלת
הערה: השחקנית עם הסימן † זכתה באוסקר

הערה: השחקנית עם הסימן * הייתה מועמדת לאוסקר
מייקל בוראווי

| --- | --- |

 לידה:  15 ביוני 1947 אנגליה, הממלכה המאוחדת 
 פטירה:  3 בפברואר 2025 (בגיל 77) אוקלנד, קליפורניה, ארצות הברית 
 ענף מדעי:  סוציולוגיה של העבודה 
 מקום לימודים:  אוניברסיטת שיקגו  אוניברסיטת זמביה  אוניברסיטת קיימברידג' 
 מנחה לדוקטורט:  ויליאם ג'וליוס וילסון, ריצ'רד טאוב, Adam Przeworski, Arthur Stinchcombe, Charles Bidwell 
 מוסדות:  אוניברסיטת קליפורניה בברקלי (1976)  אנגלו אמריקן 
 תלמידי דוקטורט:  רות מילקמן, Pierrette Hondagneu-Sotelo, Rachel Sherman 
 burawoy.berkeley.edu
 
מייקל בוראווי (באנגלית: Michael Burawoy;‏ 15 ביוני 1947 – 3 בפברואר 2025) היה סוציולוג אנגלי-אמריקאי מאוניברסיטת קליפורניה בברקלי, שכיהן מאז 2010 ועד למותו כנשיא האגודה הסוציולוגית הבין-לאומית (אנ') (ISA).
ביוגרפיה

אביו עזב את האימפריה הרוסית בשנת 1905 ועבר לגרמניה בה הוא הכיר את אשתו, שנולדה בריגה. בשנת 1933 הם עזבו לאנגליה, בה נולד מייקל בוראווי. הוא סיים את התואר הראשון באוניברסיטת קיימברידג' ואחר כך נסע להמשך לימודים לאפריקה.
החל מסוף שנות ה-70 התבסס כאחד מהקולות הבולטים בסוציולוגיה מרקסיסטית, סוציולוגיה של עבודה ומתודולוגיה אתנוגרפית. בשנותיו האחרונות פעל לקידום הסוציולוגיה הציבורית: הפיכת הדיסציפלינה הסוציולוגית לרלוונטית ונגישה יותר לשיח הציבורי, ובו בזמן פתיחת הדיון הסוציולוגי לקהלים רחבים יותר. בשנת 2004 כיהן כנשיא האגודה הסוציולוגית האמריקאית. בתפקידו זה הקדיש את הכנס השנתי של האגודה לסוציולוגיה ציבורית.
בין ספריו הבולטים: "מייצרים הסכמה" (1979), "הפוליטיקה של הייצור" (1985), "אתנוגרפיה גלובלית" – ספר בעריכתו (2000).
בוראווי תמך בתנועת החרם על ישראל.
הערות שוליים

↑  breaking news: boycott of israel victory, ‏23 במרץ 2011 (באנגלית)
| --- | --- |
בקרת זהויות :  NLI: 987007310109505171  PLWABN: 9810638584505606  BIBSYS: 90246993  BnF: cb123180034 (data)  CANTIC: a11134197  CiNii: DA00868747  GND: 112417787  ISNI: 0000 0001 1064 6743  LCCN: n83003332  LNB: 000216633  NKC: mub2012682352  NLA: 35023695  NLK: KAC201862131  NTA: 069421331  RERO: 02-A003057457  SNAC: w67v3hrt  SUDOC: 032081286  VIAF: 59152349   WorldCat (עם VIAF): 59152349 
ערך זה הוא קצרמרבנושא סוציולוגיה ובנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייקל בוראווי".
תכשיט

טבעת יהלום נפוצה בתרבות המערבית לציון אירוסין או נישואין.
שרשרת פרה-היסטורית העשויה מקונכיות שנמצאה באזור קרמס שבאוסטריה המתוארכת ל-39,000 עד 25,000 לפני הספירה.
תכשיט או עדִי (בריבוי: עֲדָיִים) הוא אביזר נוי, ובמקור סמל שבטי, המשמש לקישוט הגוף והבגד. במהלך השנים והתפתחות האנושות, התכשיט הפך גם ליצירת אמנות ולסמל תרבותי וחברתי. מאז ומעולם שימשו תכשיטים גם כסמל סטטוס וגם כמייצגי בעלי ממון. השימוש במתכות יקרות שמקורן מבטן האדמה ייחדו את התכשיט כפריט המשתלב בגוף האדם ומוכיח מעמד.
חומרים

התכשיטים היו קיימים משחר ההיסטוריה. בתקופות קדומות הם נוצרו מחומרים כגון עצמות, עץ וצדפות, ולאחר מכן מחומרים יקרים יותר כמתכות (זהב, כסף, פלטינה) ואבני חן (יהלומים, טופז, פנינים). החל משנות השלושים של המאה העשרים הפכו תהליכים תעשייתיים לנפוצים יותר בייצור תכשיטים תוך שימוש גם במתכות יותר זולות וכן בחומרים זמינים ועממיים כגון פלסטיק, בדים, עץ וכו'. במקביל לתעשיית האופנה, שהפכה ליותר עממית, התפתחה גם תעשיית תכשיטי האופנה שעבורה משתמשים, כאמור, בחומרים יותר זמינים וזולים כגון: מתכת גולדפילד, זכוכית וכן בשיבוץ אבנים לא יקרות.
היסטוריה

חפירות ארכאולוגיות במערות האדם הקדמון[דרושה הבהרה] מגלות, כי כבר לפני 100,000 שנים נמצאו תכשיטים בשימוש.התכשיט הקדום ביותר שמצאו מוערך לכלפני 115,000 שנים. שנה פותחו התכשיטים הראשונים באמצעות שימוש בחומרי גלם דוגמת עצמות ושריונות רכים של חיות, אבנים ועצים. תחילה שימשו חומרים אלה כאמצעים לקשירת בגדים וחיבור עורות אלה לאלה, אולם בהמשך נמצאו עדויות לדגש ששם האדם הקדמון על עיצוב חומרים ושימוש בהם לצורכי קישוט ונוי. דוגמה לתכשיט קדום היא סיכת הפיבולה[דרוש מקור][מפני ש...], ששימשה לחיבור גלימות בעת העתיקה ובימי הביניים. המבנה שלה התאפיין בשני מופעים: האחד דמוי סיכת ביטחון, והשני כקשת ומחט המושחלת עליה. המבנה הקשתי היה מורכב משני חלקים: קשת בצורת 'עיגול' פתוח, שעליה מורכבת מעין מחט עם קוף הנעה על גביה. המחט ננעצת בבד, ועל ידי סיבובה של המחט מעל לקשת נוצר החיבור בין הבדים.
סוגים

התכשיטים נענדים על רוב חלקי גוף האדם - מסיכות ראש ועד לטבעות על הבהונות. התכשיטים השכיחים ביותר הם ענקים, תליונים, מחרוזות, עגילים, צמידים וטבעות.
בעלי מקצוע

בעל המקצוע שיוצר תכשיטים בהם מכונה צורף, מעצב תכשיטים, ואת השם תַּכְשִׁיטָן הוסיף וחידש המילונאי ראובן אלקלעי. בעברית ספרותית מודרנית כונה צורף הזהב (או סוחר העוסק בזהב) זֶהָבִי, אולם מילה זו לא נקלטה בפי ההמון. המילה תכשיט נקלטה בעברית של ימי התלמוד, ועמה גם המילה תקשיט. לשתי המילים אותה משמעות, ושורשיהן קרובים גזרונית זה לָזה.
מקצועות הצורפות ועיצוב התכשיטים נלמדים כתואר ראשון ותואר שני באקדמיות לעיצוב ואומנות בישראל ובעולם. נערכות תערוכות רבות בתחום, הן מסחריות והן אומנותיות. התערוכות המסחריות הידועות נערכות בערים כגון בזל, ויצ'נזה, ניו יורק, ולוס אנג'לס. כמו כן, תערוכות בנושאי תכשיטים אומנותיים (one of a kind), נערכות במוזיאונים לעיצוב ואמנות חשובים בעולם.
ראו גם

רשימת תכשיטים
תכשיט (שבת)
תכשיטים במקרא
אביזר אופנה
הערות שוליים

↑  Jewelry of the ancient world: power, politics and perfection, Google Arts & Culture
↑  ראובן אלקלעי, מלון עברי שלם, כרך 3, הוצאת גליל, 1994
| --- | --- |
בקרת זהויות :  NLI: 987007533624305171  BnF: cb11966496h (data)  HDS: 026239  LCCN: sh85070232  NARA: 10637591  NKC: ph127871 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
סיכת הפיבולה הגרמנית. ראשית המאה ה-5. מוזיאון קונסטיסטורישס, וינה.
טקס פרסי האקדמיה הבריטית לקולנוע ה-69

| --- | --- |
 תאריך:  14 בפברואר 2016 
 מיקום:  רויאל אלברט הול, לונדון
 מנחים:  סטיבן פריי
 www.bafta.org
 →68 70←
 
טקס פרסי האקדמיה הבריטית לקולנוע ה-69 הידוע בשם טקס הבאפט"א נערך ב-14 בפברואר 2016 ברויאל אלברט הול שבלונדון, להענקת פרסים לסרטי הקולנוע הבריטיים והזרים של שנת 2015. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה.
על שמות המועמדים הכריזו ב-8 בינואר 2016 סטיבן פריי והשחקנית גוגו אמבתה-רו. הסרטים "גשר המרגלים" ו"קרול" היו מועמדים לתשעה פרסים כל אחד. על אף שהובילו במספר המועמדויות הסרט "קרול" לא זכה באף קטגוריה, ו"גשר המרגלים" זכה בפרס אחד בלבד, עבור מארק ריילנס שזכה בפרס שחקן המשנה הטוב ביותר.
הסרט "האיש שנולד מחדש" זכה במספר הפרסים הרב ביותר, חמישה פרסים בהם הסרט הטוב ביותר, הבמאי הטוב ביותר עבור אלחנדרו גונסלס איניאריטו, השחקן הטוב ביותר עבור לאונרדו דיקפריו, והצילום הטוב ביותר עבור עמנואל לובצקי. ברי לארסון זכתה בפרס השחקנית הטובה ביותר על הופעתה בסרט "חדר", וקייט וינסלט זכתה בפרס שחקנית המשנה הטובה ביותר על הסרט "סטיב ג'ובס". הסרט "מקס הזועם: כביש הזעם" זכה בארבעה פרסים עבור עיצוב תלבושות, העריכה הטובה ביותר, האיפור השיער הטובים ביותר, ועיצוב ההפקה הטוב ביותר. הסרט "ברוקלין (סרט)" בבימויו של ג'ון קרולי נבחר לסרט הבריטי הטוב ביותר לשנת 2015. תואר עמית באפט"א הוענק לשחקן סידני פואטייה על תרומתו לקולנוע.
הטקס שודר בערוץ BBC One וצפו בו כ-4.5 מיליון צופים.
זוכים ומועמדים > עמית באפט"א

סידני פואטייה
הערות שוליים

↑  "EE British Academy Film Awards: Key Dates and Rules Published". British Academy of Film and Television Arts. נבדק ב-12 באוקטובר 2015. {{cite web}}:  (עזרה)
↑  "Film Awards Information". British Academy of Film and Television Arts. נבדק ב-12 באוקטובר 2015. {{cite web}}:  (עזרה)
↑  "Bafta Film Awards 2016: Nominations". BBC News. 8 בינואר 2016. נבדק ב-8 בינואר 2016. {{cite web}}:  (עזרה)
↑  Lodderhose, Diana (14 בפברואר 2016). "'The Revenant,' Leonardo DiCaprio Dominate BAFTA Awards". Variety. נבדק ב-15 בפברואר 2016. {{cite news}}:  (עזרה)
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 • 2024 |  |
אלחנדרו גונסלס איניאריטו, זוכה פרס הבמאי הטוב ביותר
לאונרדו דיקפריו, זוכה פרס השחקן הטוב ביותר
ברי לארסון, זוכת פרס השחקנית הטובה ביותר
מארק ריילנס, זוכה פרס שחקן המשנה הטוב ביותר
קייט וינסלט, זוכת פרס שחקנית המשנה הטובה ביותר
טום מקארתי, זוכה פרס התסריט המקורי הטוב ביותר
אדם מקיי, זוכה פרס התסריט המעובד הטוב ביותר
ג'ון בויגה, זוכה פרס הכוכב העולה
דורה והעיר האבודה

| --- | --- |

כרזת הטיזר
 מבוסס על:  "מגלים עם דורה" מאת כריס גיפורד, וולרי וולש ואלדס ואריק וינר
 בימוי:  ג'יימס בובין 
 הופק בידי:  קריסטן בר
 תסריט:  ניקולס סטולר דניאל סנשז-ויצל
 עריכה:  מארק אוורסון 
 שחקנים ראשיים:  איזבלה מרסד ג'פרי וולברג יוג'ניו דרבז מייקל פניה אווה לונגוריה טמוורה מוריסון
 מדבבים:  דני טרחו בניסיו דל טורו 
 מוזיקה:  ג'ון דרבי ג'רמיין פרנקו
 צילום:  חוויאר אקירסארוב 
 מדינה:  ארצות הברית 
 חברת הפקה:  פרמאונט פליירס Nickelodeon Movies Walden Media
 חברה מפיצה:  אולפני סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 9 באוגוסט 2019 ישראל 15 באוגוסט 2019
 משך הקרנה:  102 דק' 
 שפת הסרט:  אנגלית 
 סוגה:  סרט לכל המשפחה סרט הרפתקאות
 מקום התרחשות:  אמריקה הדרומית 
 הכנסות באתר מוג'ו:   doratheexplorer
 אתר רשמי
 דף הסרט ב־IMDb
 
דורה והעיר האבודה (באנגלית: Dora and the Lost City of Gold, "דורה ועיר הזהב האבודה") הוא סרט הרפתקאות אמריקאי לכל המשפחה בבימוי ג'יימס בובין. הסרט מבוסס על סדרת הטלוויזיה המונפשת "מגלים עם דורה" ששודרה בערוץ ניקלודיאון בין השנים 2000–2015. בסרט מככבת איזבלה מרסד בתפקיד הראשי ולצדה מככבים יוג'ניו דרבז, מייקל פניה, אווה לונגוריה, ג'פרי וולברג, טמוורה מוריסון, בניסיו דל טורו ודני טרחו.
הסרט עלה לאקרנים ב-9 באוגוסט 2019. בישראל הסרט עלה לאקרנים ב-15 באוגוסט 2019.
תקציר העלילה

לאחר שבילתה את רוב חייה בחקירת מעמקי הג'ונגל יחד עם הוריה, שום דבר לא יכול להכין את דורה להרפתקה המסוכנת ביותר שלה אי פעם - התיכון. כשסקרנותה והרגליה לחקור את סביבתה מובילים אותה, דורה נאלצת עד מהרה להוביל את בוטס (קוף וחברה הטוב ביותר), את בן-דודה, דייגו, וקבוצה של בני נוער להרפתקה במטרה להציל את הוריה ולפתור את התעלומה הבלתי אפשרית שמסתתרת מאחורי התרבות האינקית האבודה.
צוות השחקנים

איזבלה מרסד - דורה החוקרת
מדלין מירנדה - דורה בצעירותה: בת דודה של דייגו חברה הטוב ביותר הוא בוטס הקוף.
ג'פרי וולברג - דייגו , בן-דודה של דורה.
מלכאי ברטון - דייגו בצעירותו; בן דודה של דורה ומאוהב בחברתו לכיתה.
דני טרחו - בוטס (דיבוב), חברה הטוב ביותר של דורה.
יוג'ניו דרבז - אלחנדרו גוטרייז: נוכל שרימה את דורה וחבריה ובסוף נתפס.
מייקל פניה - קול, אביה של דורה ודודו של דייגו.
אווה לונגוריה - אלנה, אמה של דורה ודודתו של דייגו.
בניסיו דל טורו - חטפני (דיבוב) חטף לדורה את מפה ובסוף ניסה לחטוף לקול ואלנה את האוצר האיניקה.
טמוורה מוריסון - פאוול
אדריאנה בראסה - אבוליטה ולרי
פיה מילר - מאמי, דודתה של דורה.
ק'וריאנקה קילצ'ר - קוואליקה, נסיכת שבט האינקה.
מדליין מאדן - סמי מור
ניקולס קומבה - רנדי וורן
מארק ויינר - מפה השתתף בתור ציור
סשה טורו - תיק גב השתתף בתור ציור
הפקה > פיתוח

ב-24 באוקטובר 2017, נחתמה עסקה על הפקת סרט לייב אקשן שיתבסס על סדרת הטלוויזיה האנימציה הפופולרית "מגלים עם דורה", וג'יימס בובין נשכר למלאכת הבימוי וניקולס סטולר ודניאל סאנצ'ס-ויצל נשכרו למלאכת כתיבת התסריט. בנוסף, נודע שחברת ההפקה של הבמאי מייקל ביי, "Platinum Dunes", תפיק את הסרט, אם כי ביי עצמו לא יהיה מעורב בהפקה. עם זאת, באוגוסט 2018, ביי חשף שהוא ושותפיו ב-"Platinum Dunes" מעולם לא היו מעורבים בהפקת הסרט, ושהדו"ח שהוצג לראשונה באוקטובר 2017 היה שקרי. בהמשך, צוין שהסרט יציג גרסה מתבגרת של דורה העוברת לעיר על מנת לחיות עם בן-דודה, דייגו. במקביל, נחשף שהסרט ייצא לאקרנים ב-2 באוגוסט 2019.
הפקה > ליהוק

במאי 2018, נחשף שהשחקנית איזבלה מרסד תגלם את דמותה של דורה החוקרת. יוג'ניו דרבז החל במשא ומתן על תפקיד בסרט במהלך יוני, וביולי אושר רשמית שדרבז הצטרף לצוות השחקנים, יחד עם מיקו מורנו שלוהק לגלם את דמותו של דייגו, אך מאוחר יותר הוחלף על ידי ג'פרי וולברג. השחקנים אווה לונגוריה ומייקל פניה לוהקו לגילום דמויתיהם של הוריה של דורה. במקביל, מדליין מאדן הצטרפה גם היא לצוות השחקנים. באוקטובר, השחקנית ק'וריאנקה קילצ'ר הצטרפה לצוות. בנובמבר, פיה מילר לוהקה לגילום דמותה של מאמי, דודתה של דורה. בדצמבר 2018, בניסיו דל טורו הצטרף לצוות השחקנים ולוהק לדיבוב דמותו של חטפני השועל. דני טרחו חשף בטוויטר הרשמי שלו שהוא מדובב את דמותו של בוטס, קוף וחברה הטוב ביותר של דורה.
הפקה > צילומים

צילומי הסרט החלו ב-6 באוגוסט 2018 בקווינסלנד, אוסטרליה, ותמו בתחילת דצמבר 2018.
שיווק

הטריילר הראשון הופץ במהלך טקס פרסי בחירת הילדים של ניקלודיאון ב-23 במרץ 2019. טריילר שני הופץ ב-9 ביולי 2019.
הערות שוליים

↑  D'Alessandro, Anthony (2018-08-10). "'Dora The Explorer' First Photo Unveiled; Nicholas Coombe Joins As Production Gets Underway". Deadline. Retrieved 2018-08-10.
↑  "'Dora the Explorer' First Look at a Grown-Up Dora Reminds You That Yep, This Movie is Happening". /Film. 2018-08-10. Retrieved 2018-10-17.
↑  בטריילר בעברית, שירה נאור דיבבה את דורה
↑  בטריילר בעברית, סער בדישי דיבב את קול
↑  בטריילר בעברית, עדי בר לב דיבבה את סמי מור
↑  'Dora the Explorer' Movie in the Works With Nick Stoller (Exclusive)
↑  https://twitter.com/michaelbay/status/1029083177762078721, Twitter
↑  D'Alessandro, Anthony (May 2, 2018). "‘Dora The Explorer’ Headed To Theaters Late Summer 2019". Deadline.
↑  D'Alessandro, Anthony (February 26, 2018). "Isabela Moner Lands Title Role In Paramount Players’ Live-Action ‘Dora The Explorer’". Deadline.
↑  Eugenio Derbez Circles Paramount's 'Dora the Explorer' Live-Action Film
↑  Exclusive: ‘Dora the Explorer’ Movie Casts Micke Moreno as Diego
↑  D'Alessandro, Anthony (August 20, 2018). "Eva Longoria Joins Paramount’s ‘Dora The Explorer’". Deadline.
↑  Michael Pena Joins Eva Longoria in 'Dora the Explorer' (Exclusive)
↑  D'Alessandro, Anthony (August 1, 2018). "'Dora The Explorer' Movie Adds 'Picnic At Hanging Rock' Actress Madeleine Madden". Deadline Hollywood. Retrieved August 21, 2018.
↑  ‘The Alienist’s Q’orianka Kilcher Cast In Paramount’s Live-Action ‘Dora the Explorer’ Movie
↑  Back, Grace (21 November 2018). "Former Home And Away star Pia Miller lands major movie role". New Idea. Retrieved 16 December 2018.
1 2  Benicio del Toro to Play Villain in 'Dora the Explorer' (Exclusive)
↑  Danny Trejo (March 21, 2019), The rumors are true, I finally can tell you I am a monkey...Boots!!!... via Twitter.
↑  Wiseman, Andreas (March 18, 2018). "Paramount’s ‘Dora The Explorer’ Movie Set For Australia Shoot After Tax Break Concession". Deadline.
המוזיאון הלאומי לארכאולוגיה של נאפולי

| --- | --- |

 מידע כללי
 סוג:  מוזיאון לארכאולוגיה
 כתובת:  Piazza Museo 19 
 מיקום:  נאפולי 
 מדינה:  איטליה 
 מייסדים:  פרננדו הראשון, מלך שתי הסיציליות 
 מבקרים בשנה:  616,878 (נכון ל־2018)
 הקמה ובנייה
 תקופת הבנייה:  ?–1777
 תאריך פתיחה רשמי:  22 בפברואר 1816 
 מידות
 שטח:  15,000 מ"ר (נכון ל־2018) 
 
 קואורדינטות:  40°51′13″N 14°15′02″E﻿ / ﻿40.853611111111°N 14.250555555556°E﻿ / 40.853611111111; 14.250555555556
 mann-napoli.it
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןהמוזיאון הלאומי לארכאולוגיה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןהמוזיאון הלאומי לארכאולוגיה(למפת קמפניה רגילה) נאפולי סלרנו קזרטה אבלינו בנוונטו וזוב לאציו מוליזה פוליה בזיליקטה ק. הים הטירניהמוזיאון הלאומי לארכאולוגיה(למפת קמפניה מוגדלת) נאפולי סלרנו קזרטה אבלינו בנוונטו וזוב לאציו מוליזה פוליה בזיליקטה ק. הים הטירניהמוזיאון הלאומי לארכאולוגיה
 
המוזיאון הלאומי לארכאולוגיה של נאפולי (באיטלקית: Museo Archeologico Nazionale di Napoli) הוא מוזיאון בעיר נאפולי שבאיטליה, אשר אוצר את מרבית הממצאים שנמצאו בערים פומפיי, הרקולנאום וערים עתיקות אחרות במפרץ נאפולי. מאחר שהממצאים היו תחת אפר געשי כל השנים הם נשתמרו באופן יוצא דופן. המוזיאון ממוקם בפינה הצפון-מערבית של החומה של העיר היוונית העתיקה נאפוליס. המוזיאון מציג מוצגים מהתקופה היוונית, הרומאית ומתקופת הרנסאנס.
החדר הסודי

במוזיאון היה מעין חדר סודי (Gabinetto Segreto) ששימש לאחסון יצירות אמנות ארוטיות שנתגלו בפומפיי. התרבות הרומאית הייתה מתירנית מאוד ביחסה למין, וציורים אלה לא נחשבו בגדר תועבה. משנחשפו היצירות הן הוגדרו כפורנוגרפיה, שאינה מתאימה לתצוגה לציבור הרחב.
ב-1819, בעקבות ביקורו של פרננדו הראשון, מלך שתי הסיציליות במוזיאון, הוכנסו היצירות הארוטיות לחדר הסודי. החדר הסודי הוגבל בתקופות מסוימות לכניסה ל"אנשים בוגרים ובעלי רמה מוסרית גבוהה", ומאז נסגר ונפתח חליפות. רק בשנת 2000 נפתח החדר מחדש לציבור הרחב. כיום האוסף פתוח לציבור באולם נפרד ובתשלום נוסף. על פתחו של אולם התצוגה קיימת אזהרה על תוכנו.